Document ID: 32002R0257

32002R0257
L 041/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 257/2002 НА КОМИСИЯТА
от 12 февруари 2002 година
за изменение на Регламент (ЕО) № 194/97 за определяне на максималното съдържание на някои замърсители в храните и на Регламент (ЕО) № 466/2001 за определяне на максималното съдържание на някои замърсители в храните
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 315/93 на Съвета от 8 февруари 1993 г. за установяване на общностни процедури относно замърсителите в храните (1), и по специално член 2 от него,
като има предвид, че:
(1)
Регламент (ЕО) № 194/97 на Комисията от 31 януари 1997 г. за определяне на максималното съдържание на някои замърсители в храните (2), последно изменен с Регламент (EО) № 1566/1999 (3) определя максималното съдържание на афлатоксин В1 и на общ афлатоксин в някои храни. Регламент (ЕО) № 466/2001 на Комисията от 8 март 2001 г. за определяне на максималното съдържание на някои замърсители в храните (4), изменен с Регламент (ЕО) № 2375/2001 на Съвета (5), ще отмени и замени Регламент (ЕО) № 194/97, считано от 5 април 2002 година.
(2)
Регламент (ЕО) № 194/97 предвижда максималното съдържание за черупчестите плодове и за сушените плодове, предназначени за сортиране или за друга физическа обработка преди консумация от човека или влагане като съставка в храните, трябва да се преразгледа до 1 юли 2001 г., в светлината на постиженията на научно-техническия прогрес, в частност по отношение на ефективността на сортирането и другите видове обработка с цел намаляване съдържанието на афлатоксини.
(3)
В тази връзка бяха представени само данните за бадемите. Тези данни показват, че различните начини на сортиране и физическа обработка водят до значително намаляване на съдържанието на афлатоксини в необработените бадеми в крайния потребителски продукт. Въпреки това, данните претърпяват изменения, които усложняват оценката на степента на намаляване. Следователно, е уместно да се запазят настоящите максимално допустими нива, като се приеме, че те подлежат на преразглеждане.
(4)
Що се отнася до зърнените храни, подлежащи на сортиране или на друга механична обработка преди консумация от човека или влагане като съставка в храните, Регламент (ЕО) № 194/97 предвижда, че тъй като не са установени специфични граници преди 1 юли 2001 г., съдържанията, установени за зърненитехрани, предназначени за непосредствена консумация, се прилагат, считано от тази дата. Тази разпоредба се обяснява с факта, че в случая със зърнените храни не е изключено методите на сортиране и другите видове физическа обработка да водят до намаляване на нивото на замърсяване с афлатоксини, но действителната ефективност на тези методи подлежи на доказване. Предвижда се също, че при липса на данни, оправдаващи определянето на специфично максимално допустимо съдържание за необработените зърнени храни, да се прилагат нивата от 2 μg/kg за афлатоксин В1 и 4 μg/kg за общия афлатоксин.
(5)
В тази област предоставените данни се отнасят само за царевицата. В продължение на повече от две години се провеждаше постоянно наблюдение и контрол, но само ограничен брой партиди се оказаха замърсени, което ограничава възможностите за доказване на ефективността на сортирането, пречистването и другите видове физическа обработка. Въз основа на тези ограничени данни е очевидно, че благодарение на различните видове сортиране и физическа обработка съдържанието на афлатоксин в необработената царевица може да бъде значително намалено след пречистване в крайния потребителски продукт (люспи и натрошени форми). Замърсяването с афлатоксини се концентрира основно в отсевките (отпадъка) и в по-малка степен - в царевичните кълнове, триците и натрошената царевица (продукти, предназначени за храна на животни). Предвид ограничените данни и тяхната променливост, не е възможно да се направи точна количествена оценка на степента на намалението. Трябва да са налице други данни, преди да се направят окончателни изводи. Поради това е уместно да се удължи с две години, при това за последен път, срокът, за който не е определено съдържание за царевицата.
(6)
Не бяха представяни данни за суровите зърнени храни, освен царевицата, поради което установеното максимално съдържание за зърнените храни за пряка консумация от човека трябва също да се прилага от 1 юли 2001 г. за зърнените храни, подлежащи на сортиране или на друга физическа обработка преди консумация от човека или влагане като съставка в храните.
(7)
Важно е това максимално допустимо съдържание да влезе в сила във възможно най-кратък срок и да остане в сила след като Регламент (ЕО) № 466/2001 замени Регламент (ЕО) № 194/97. Следователно, тези два регламента трябва да бъдат изменени.
(8)
Мерките, предвидени в настоящия регламент, са в съответствие със становището на Постоянния комитет по храните,
ПРИЕ НАСТОЯЩИЯ РЕГЛАМЕНТ:
Член 1
Точка 2.1. „Афлатоксини“ в заглавие I от приложението към Регламент (ЕО) № 194/97 се изменя, както следва:
1)
Точки 2.1.1 и 2.1.2 се заменят със следното:
Продукт
Афлатоксини: максимално допустимо съдържание (1)
(μg/kg)
Метод на вземане на проби
Критерии за оценка на метода за анализ
B1
B1 + B2+ G1 + G2
M1
„2.1.1. Фъстъци, черупкови плодове и сушени плодове
2.1.1.1.
Фъстъци, черупкови плодове и сушени плодове и продуктите, получени след тяхната пеработка, предназначени за пряка консумация от човека или за съставка в храните
2 (4)
4 (4)
-
Директива 98/53/EО
Директива 98/53/EО
2.1.1.2.
Фъстъци, подлежащи на сортиране или на друга физическа обработка преди консумация от човека или влагане като съставка в храните
8 (4)
15 (4)
-
Директива 98/53/EО
Директива 98/53/EО
2.1.1.3.
Черупкови плодове и сушени плодове, подлежащи на сортиране или на друга физическа обработка преди консумация от човека или влагане като съставка в храните
5 (4)
10 (4)
-
Директива 98/53/EО
Директива 98/53/EО
2.1.2. Зърнени храни (включително елда, Fagopyrum spр.)
2.1.2.1.
Зърнени храни (включително елда, Fagopyrum spр.) и продуктите, получени след тяхната преработка, предназначени за пряка консумация от човека или влагане като съставка в храните
2
4
-
Директива 98/53/EО
Директива 98/53/EО
2.1.2.2.
Зърнени храни (включително елда, Fagopyrum spр.), подлежащи на сортиране или на друга физическа обработка преди консумация от човека или влагане като съставка в храните
2
4
-
Директива 98/53/EО
Директива 98/53/EО
2.1.2.3.
Царевица (включително елда, Fagopyrum spр.), подлежаща на сортиране или на друга физическа обработка преди консумация от човека или влагане като съставка в храните
-
-
-
Директива 98/53/EО
Директива 98/53/EО“
2)
Бележка под линия 5 се заличава.
3)
Бележка под линия 6 се заличава.
Член 2
Точка 2.1. „Афлатоксини“ от раздел 2 на приложение I към Регламент (ЕО) № 466/2001 се изменя, както следва:
1)
Точки 2.1.1. и 2.1.2 се заменят със следното:
Продукт
Афлатоксини: максимално допустимо съдържание (1)
(μg/kg)
Метод за вземане на проби
Критерии за оценка на метода за анализ
B1
B1 + B2+ G1 + G2
M1
„2.1.1. Фъстъци, черупкови плодове и сушени плодове
2.1.1.1.
Фъстъци, черупкови плодове и сушени плодове и продуктите, получени след тяхната преработка, предназначени за пряка консумация от човека или за влагане като съставка в храните
2 (6)
4 (6)
-
Директива 98/53/EО
Директива 98/53/EО
2.1.1.2.
Фъстъци, подлежащи на сортиране или на друга физическа обработка преди консумация или влагане като съставка в храните
8 (6)
15 (6)
-
Директива 98/53/EО
Директива 98/53/EО
2.1.1.3.
Черупкови плодове и сушени плодове, подлежащи на сортиране или на друга физическа обработка преди консумация от човека или влагане като съставка в храните
5 (6)
10 (6)
-
Директива 98/53/EО
Директива 98/53/EО
2.1.2. Зърнени храни (включително елда, Fagopyrum spр.)
2.1.2.1.
Зърнени храни (включително елда, Fagopyrum spр.) и продуктите, получени след тяхната преработка, предназначени за пряка консумация от човека или за влагане като съставка в храните
2
4
-
Директива 98/53/EО
Директива 98/53/EО
2.1.2.2.
Зърнени храни (включително елда, Fagopyrum spр.), подлежащи на сортиране или на друга механична обработка преди консумация от човека или влагане като съставка в храните
2
4
-
Директива 98/53/EО
Директива 98/53/EО
2.1.2.3.
Царевица (включително елда, Fagopyrum spр.), подлежаща на сортиране или на друга физическа обработка преди консумация от човека или влагане като съставка в храните
- (9)
- (9)
-
Директива 98/53/EО
Директива 98/53/EО“
2)
Бележка под линия 8 се заличава.
3)
Бележка под линия 9 се заменя със следното:
„(9)
Ако до 1 юли 2003 г. не е определено специфично съдържание, съдържанието, посочено в точка 2.1.2.1 в таблицата, се прилага след тази дата за визираната в тази точка царевица.“
Член 3
Настоящият регламент влиза в сила в деня след публикуването му в Официален вестник на Европейските общности.
Членове 1 и 3 се прилагат от деня след публикуването. Член 2 се прилага от 5 април 2002 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 февруари 2002 година.

Labels: 0
3
20